Gráfica

[miniatura| Un [Gráfico circular|gráfica circular que mostra a composición do 38º Parlamento do Canadá.]]
Unha **gráfica** (ou **gráfico**, ou **diagrama**) é unha representación gráfica para a visualización de datos, na que "os datos represéntanse mediante símbolos, como barras nun gráfico de barras, liñas nun gráfico de liñas ou sectores nunha gráfica circular". Unha gráfica pode representar datos numéricos tabulares, funcións ou algún tipo de estrutura de calidade e proporciona diferentes tipos de información.

As gráficas úsanse a miúdo para facilitar a comprensión de grandes cantidades de datos e as relacións entre partes dos datos. Algúns tipos de gráficas son máis útiles para presentar un conxunto de datos determinado que outros. Por exemplo, os datos que presentan porcentaxes en diferentes grupos (como "satisfeito, non satisfeito, non o sei") adoitan mostrarse nun gráfica circular, mais quizais se entendan máis facilmente cando se presentan nun diagrama de barras horizontais.  Por outra banda, os datos que representan números que mudan durante un período de tempo (como "ingresos anuais de 1990 a 2000") poderían mostrarse mellor como un gráfico de liñas.

## Características 
Unha gráfica pode adoptar unha gran variedade de formas. Non obstante, hai características comúns que proporcionan á gráfica a súa capacidade para extraer significado dos datos.

Un dos textos máis importantes nunha gráfica é o **título**. O título dunha gráfica adoita aparecer na parte superior e ofrece unha descrición sucinta do que se refiren os datos.

As dimensións dos datos adoitan mostrarse en **eixos**. Se se usa un eixo horizontal e outro vertical, adoitan denominarse eixo x e eixo y. Cada eixo terá unha **escala**, denotada mediante graduacións periódicas e normalmente acompañada de indicacións numéricas ou de categorías. Normalmente, cada eixo tamén terá unha etiqueta que se mostra no exterior ou ao seu carón, que describe brevemente a dimensión representada. Se a escala é numérica, a etiqueta adoita ser sufixada coa unidade desa escala entre parénteses. Por exemplo, "Distancia percorrida (m)" é unha etiqueta típica do eixo x e significaría que a distancia percorrida, en unidades de metros, está relacionada coa posición horizontal dos datos dentro da gráfica.

Dentro do gráfico, pode aparecer unha **cuadrícula** de liñas para axudar ao aliñamento visual dos datos.

Os datos dunha gráfica poden aparecer en todo tipo de formatos e poden incluír **etiquetas** de texto individuais que describen o dato asociado á posición indicada na gráfica.

Cando os datos que aparecen na gráfica conteñen varias variábeis, pode incluír unha **lenda** (tamén coñecida como **clave**). Unha lenda contén unha lista das variábeis que aparecen na gráfica e un exemplo da súa aparencia. Esta información permite identificar na gráfica os datos de cada variábel.

## Tipos 
### Gráficas comúns 
Catro das gráficas máis comúns son:
Ficheiro:Black_cherry_tree_histogram.svg|alt=Histogram| Histograma
Ficheiro:Försäljningsstatistik_för_blanddrycker.png|alt=Bar chart| Diagrama de barras
Ficheiro:ActionnariatLibe2007-fr.svg|alt=Pie chart| Gráfica circular
Ficheiro:US_Trade_Balance_from_1960.svg|alt=Line chart| Gráfico de liñas
Estas imaxes mostran:

* Un histograma consiste en frecuencias tabulares, mostradas como rectángulos adxacentes, erixidas en intervalos discretos, cunha área igual á frecuencia das observacións no intervalo; introducido por primeira vez por Karl Pearson.
* Un diagrama de barras é unha gráfica con barras rectangulares cunha lonxitude proporcional aos valores que representan. As barras pódense trazar vertical ou horizontalmente. Os primeiros gráficos de barras coñecidos adoitan atribuírse a Nicole Oresme, Joseph Priestley e William Playfair.
* Un gráfico circular mostra os valores porcentuais como unha porción dunha torta; introducido por primeira vez por William Playfair. 
* Un gráfico de liñas é un diagrama de dispersión bidimensional de observacións ordenadas onde as observacións están conectadas seguindo a súa orde. Os primeiros gráficos de liñas coñecidos adóitanse acreditar a Francis Hauksbee, Nicolaus Samuel Cruquius, Johann Heinrich Lambert e William Playfair.

Outras gráficas comúns son:
Ficheiro:BTTFTimelines.png|alt=Timeline chart|Cronograma
Ficheiro:Organigram_of_the_United_States_Department_of_the_Navy.gif|alt=Organizational chart| Organigrama
Ficheiro:ABB.svg|alt=Tree chart| Grafo de árbore
Ficheiro:Flussdiagramm_(Programmablaufplan).png|alt=Flow chart| Diagrama de fluxo
Ficheiro:MLB_slugging_history.svg|alt=Area chart| Gráfica de áreas
Ficheiro:Cartlinearlarge.png|alt=Cartogram| Cartograma
Ficheiro:Autosomal_Dominant_Pedigree_Chart.svg|alt=Pedigree chart| Diagrama xenealóxico
Ficheiro:Sunburst_Chart.jpg|alt=Radial tree| Árbore radial

### Gráficas menos comúns 

Ficheiro:3Variable_BubbleChart.svg|alt=Bubble chart| Gráfica de burbullas
Ficheiro:Nightingale-mortality.jpg|alt=Polar area diagram| Diagrama de área polar
Ficheiro:Waterfall-chart.jpg|alt=Waterfall chart| Gráfica de fervenza
Ficheiro:Fuentes_de_consumo_de_energía_diaria_2001-2003_(FAO).svg|alt=Radar chart| Gráfica de radar
Ficheiro:Heatmap_incito.png|alt=Tree map| Mapa en árbore
Ficheiro:LastGraph_example.svg| Gráfica de frecuencia
Ficheiro:GapChart-Top14-2013-2014.png|Gráfica de ocos

### Gráficas específicos dalgún campo 

Ficheiro:Bollinger_bands_example,_2_stddevs.png|alt=Open-high-low-close chart| Gráfica aberto-alto-baixo-pechado
Ficheiro:Candlestick-chart.png|alt=Candlestick chart| Gráfica de velas
Ficheiro:KagiSample2Chart_echarts.gif|alt=Kagi chart| Gráfico de Kagi
Ficheiro:Sparkline_dowjones.svg| Gráfica de pulso

* Os prezos do mercado de accións adoitan representarse cunha gráfica aberto-alto-baixo-pechado cun diagrama de barras tradicional de volume na parte inferior.
* As gráficas de velas son outro tipo de diagrama de barras usado para describir os movementos de prezos dunha acción ao longo do tempo.
* Un gráfico de Kagi é un gráfico de seguimento de accións independente do tempo que tenta minimizar o ruído.
* Alternativamente, onde se requiren menos detalles e o tamaño da gráfica é primordial, pódese usar unha Gráfica de pulso.

### Gráficas con nomes coñecidas 

Ficheiro:Punnett miguelferig.png|miniatura|Cadro de Punnett 
Ficheiro:Gantt_przyklad_2.PNG|alt=Gantt chart| Diagrama de Gantt
Ficheiro:Nolan-chart.svg|alt=Nolan chart| Gráfico de Nolan
Ficheiro:5n_PERT_graph_with_critical_path.svg|alt=PERT chart|Gráfica PERT
Ficheiro:Smith_chart_bmd.gif|alt=Smith chart| Gráfico de Smith
Algúns gráficos específicos fixéronse ben coñecidos ao explicar eficazmente un fenómeno ou idea.

* Un cadro de Punnett é unha gráfica orixinada no estudo da xenética para mostrar a interacción de dous puntos de datos nunha cuadrícula.
* Un diagrama de Gantt axuda na programación de proxectos complexos.
* O gráfico de Nolan e a de Pournelle clasifican as filosofías políticas segundo dous eixos de variación.
* Unha gráfica PERT úsase a miúdo na xestión de proxectos.
* O gráfico de Smith serve en radiofrecuencia.

### Outros diagramas comúns 

Ficheiro:Michelsonmorley-boxplot.svg| Diagrama de caixas
Ficheiro:Dotplot_of_random_values_2.png|alt=Dot plot (statistics)| Diagrama de puntos (estatística)
Ficheiro:Probability_Plot.gif|alt=Probability plot| Diagrama de probabilidade
Ficheiro:Oldfaithful3.png|alt=Scatterplot| Diagrama de dispersión
Ficheiro:Spectramap_Biplot_Iris_Flower_Data_Set_FULL.jpg| Biplot

## Software de gráficas 
Aínda que as gráficas poden ser debuxados a man, a miúdo úsase software informático para producir automaticamente unha gráfica baseada nos datos introducidos.
Por exemplo en Java temos:
* JFreeChart – Software libre
* TeeChart – Libraría en Java. Licenza comercial

En liña:
* Online Graph Maker · Plotly Chart Studio

## Notas 
## Véxase tamén 
### Outros artigos 
* Diagrama.
* Táboa de datos.